b'\n_START_ARTICLE_\nMerete Mazzarella\n_START_PARAGRAPH_\nSigne Merete Mazzarella (o.s. Schreck; s. 4. helmikuuta 1945 Helsinki) on suomalainen kirjailija ja kirjallisuudentutkija.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nMazzarellan \xc3\xa4iti oli tanskalainen Annamarie Cleemann ja is\xc3\xa4 suomalainen suurl\xc3\xa4hettil\xc3\xa4s Fredrik Wilhelm Schreck. Is\xc3\xa4 oli suomenkielinen, mutta kotona puhuttiin k\xc3\xa4yt\xc3\xa4nn\xc3\xb6n syist\xc3\xa4 ruotsia. Mazzarella ei saanut suomenruotsalaista kasvatusta, vaan h\xc3\xa4n oppi suomenruotsalaisuudesta kirjallisuuden kautta._NEWLINE_Vuosina 1973\xe2\x80\x931995 Mazzarella ty\xc3\xb6skenteli suomenruotsalaisen kirjallisuuden lehtorina Helsingin yliopistossa. H\xc3\xa4n v\xc3\xa4itteli tohtoriksi vuonna 1981 aiheenaan ruotsalainen Nobel-kirjailija Eyvind Johnson. Mazzarella hoiti pohjoismaisen kirjallisuuden m\xc3\xa4\xc3\xa4r\xc3\xa4aikaista professuuria Helsingin yliopistossa 1995\xe2\x80\x931998 ja oli viran vakinainen haltija 1998\xe2\x80\x932008._NEWLINE_Vuonna 2008 Mazzarella sai Vuoden tiedekirja -palkinnon J. L. Runebergin vaimosta Fredrika Runebergista kertovalla teoksellaan Fredrika Charlotta f\xc3\xb6dd Tengstr\xc3\xb6m: en nationalskalds hustru (suom. Fredrika Charlotta o.s. Tengstr\xc3\xb6m: Kansallisrunoilijan vaimo). H\xc3\xa4n oli ehdolla Finlandia-palkinnon saajaksi vuonna 2009 teoksellaan Ingen saknad, ingen sorg: en dag i Zacharias Topelius liv (suom. Ei kaipuuta, ei surua: p\xc3\xa4iv\xc3\xa4 Zacharias Topeliuksen el\xc3\xa4m\xc3\xa4ss\xc3\xa4). Mazzarellan teos Sj\xc3\xa4lens nattsida valittiin vuoden 2015 Runeberg-kirjallisuuspalkintoehdokkaaksi._NEWLINE_Mazzarellan puoliso on Lars Hertzberg.'